section_heading: Klupska karijera
paragraph_text: Obećao je Alexu Fergusonu, da će prijeći u Manchester United, ali je prešao u Tottenham, nakon što je taj klub kupio kuću njegovoj obitelji. U dvije sezone u 75 nastupa postigao je 14 golova. Igrao je na visokoj razini. U sezoni 1990./91. predvodio je Tottenham do finala FA kupa, postigavši 6 golova. Ističe se gol iz slobodnog udarca u polufinalu protiv Arsenala na Wembleyu. Prije finala potpisao je za talijanski Lazio. U finalu se teško ozlijedio. Osvajanje kupa pratio je iz bolnice. Propustio je cijelu sezonu 1991./92. Ozljeda se dodatno pogoršala, kada se dodatno ozlijedio u incidentu u noćnom klubu.